recursal/SuperWikiNEXT-32B huggingface dataset:
Odbočka Skochovice na železničnej trati 210, kde sa táto trať vetví na trať do Měchenic a ďalej do Dobříšu a trať do Davle a ďalej do Čerčan. Koľaj v ľavej časti snímku prislúcha trati do Dobříšu a koľaj v pravej časti snímku prislúcha trati do Čerčan. V pozadí je výhybka, kde sa obidve trate rozdeľujú a budova odbočky, v ktorej koná signalista svoju službu.
**Odbočka** je dopravňa s koľajovým rozvetvením na trati, umožňujúca prechod vlakov z jednej trate na druhú. Niektoré odbočky však nemusia byť dopravňou, ak neslúžia pre riadenie sledu vlakov, prípadne môžu byť dopravňou len pre vlaky určitého smeru.

Odbočka môže byť tiež dočasne zriadená pri výlukových prácach na dvojkoľajových tratiach, kde takáto odbočka slúži k prechodu medzi dvojkoľajovým a jednokoľajovým úsekom (tj. s jednou vylúčenou koľajou). Takéto odbočky boli až do 90. rokov 20. storočia nazývané výhybňami.

Zdroj
-----

*Tento článok je čiastočný alebo úplný preklad článku Odbočka (železnice) na českej Wikipédii.*
**John Jay** (\* 12. december 1745, New York, New York, USA - † 17. máj 1829, Bedford) bol americký politik, štátnik, revolucionár, diplomat a právnik.

Bol jedným z Otcov zakladateľov Spojených štátov a prezidentom Kontinentálneho kongresu v rokoch 1778 - 1779. Počas aj po skončení Americkej revolúcie bol vyslancom v Španielsku a vo Francúzsku, prispel tak k formovaniu americkej zahraničnej politiky a k zabezpečeniu výhodných podmienok mieru s Britániou a Francúzskom. Je spoluautorom Federalistických listov spolu s Alexanderom Hamiltonom a Jamesom Madisonom. 

Jay bol prvým predsedom Najvyššieho súdu Spojených štátov od roku 1789 do 1795. V roku 1794 dohodol tzv. Jayovu zmluvu s Britmi. Ako vodca novej Strany federalistov bol zvolený do úradu guvernéra štátu New York, ktorý zastával v rokoch 1795-1801. Bol popredným odporcom otroctva a obchodu s otrokmi v New Yorku. Prvý pokus o schválenie emancipačných zákonov v roku 1777 mu nevyšiel, uspel však roku 1799, keď podpísal zákon, ktorý nakoniec oslobodil otrokov v New Yorku.

Znovu bol menovaný predsedom Najvyššieho súdu USA 18. decembra 1800, ale menovanie odmietol a v 55 rokoch opustil politiku.

Zomrel 17. mája 1829 v Bedforde.

Pozri aj
--------

* Zoznam predsedov Najvyššieho súdu USA
* Najvyšší súd Spojených štátov

Iné projekty
------------

Commons
* Spolupracuj na Commons Commons ponúka multimediálne súbory na tému **John Jay**

Externé odkazy
--------------

* National Governors Association

  


| * z
* d
* u
Predsedovia Najvyššieho súdu USA |
| --- |
| 
* John Jay
* John Rutledge
* Oliver Ellsworth
* John Marshall
* Roger B. Taney
* Salmon P. Chase
* Morrison Waite
* Melville Fuller
* Edward Douglass White
* William Howard Taft
* Charles Evans Hughes
* Harlan F. Stone
* Fred M. Vinson
* Earl Warren
* Warren E. Burger
* William Rehnquist
* John Roberts

 | Seal of the United States Supreme CourtSeal of the United States Supreme Court |

Autoritné údaje: * BnF: 12104333c
* GND: 118841696
* ISNI: 0000 0001 0898 5703
* LCCN: n79088877
* NK ČR: jn19990004005
* VIAF: 49254995
* WorldCat: lccn-n79088877
Nositeľ Nobelovej cenyNositeľ Nobelovej ceny
**John James Rickard Macleod** (\* 6. september 1876, Clunie, Spojené kráľovstvo – † 16. marec 1935, Aberdeen) bol škótsky fyziológ. V roku 1923 získal Nobelovu cenu za fyziológiu alebo medicínu za objav inzulínu.

Životopis
---------

Macleod sa narodil v Clunie, blízko mestečka Dunkeld v Škótsku. Bol synom reverenda Roberta Macleoda.

V roku 1898 získal doktorát na Univerzite v Aberdeene. Neskôr odišiel pracovať na Lipskú univerzitu. V roku 1899 sa stal asistentom fyziológie na Londýnskej škole a v roku 1902 sa stal profesorom biochémie. V roku 1903 sa stal profesorom fyziológie na Univerzite Western Reserve v Clevelande v štáte Ohio. V roku 1918 bol zvolený za profesora fyziológie na Univerzite v Toronte v Kanade.

Práca
-----

Macleodova hlavná práca bola o metabolizme sacharidov. Spolu s Frederickom Bantingom a Charlesom Bestom objavili inzulín, ktorý sa používa proti diabetu. Za túto prácu boli Macleod a Banting ocenení Nobelovou cenou za fyziológiu alebo medicínu.

Napísal jedenásť kníh, vrátane *Recent Advances in Physiology* (1905); *Diabetes: its Pathological Physiology* (1925); a *Carbohydrate Metabolism and Insulin*. (1926)

Poslucháreň na Lekárskej fakulte na univerzite v Toronte je pomenovaná na jeho pamiatku.

Iné projekty
------------

Commons
* Spolupracuj na Commons Commons ponúka multimediálne súbory na tému **John James Rickard Macleod**

Externé odkazy
--------------

* John Macleod – Biografia

  


| * z
* d
* u
Nositelia Nobelovej ceny za fyziológiu alebo medicínu |
| --- |
| 
* Emil Behring (1901)
* Ronald Ross (1902)
* Niels Finsen (1903)
* Ivan Petrovič Pavlov (1904)
* Robert Koch (1905)
* Camillo Golgi / Santiago Ramón y Cajal (1906)
* Alphonse Laveran (1907)
* Iľja Iľjič Mečnikov / Paul Ehrlich (1908)
* Emil Kocher (1909)
* Albrecht Kossel (1910)
* Allvar Gullstrand (1911)
* Alexis Carrel (1912)
* Charles Richet (1913)
* Robert Bárány (1914)
* Jules Bordet (1919)
* August Krogh (1920)
* Archibald Hill / Otto Meyerhof (1922)
* Frederick Banting / John Macleod (1923)
* Willem Einthoven (1924)

 |
| 
* **1901 – 1925**
* 1926 – 1950
* 1951 – 1975
* 1976 – 2000
* 2001 – 2025

 |

Autoritné údaje: * GND: 127449620
* ISNI: 0000 0000 8094 9160
* LCCN: n85817734
* NK ČR: nlk20000079374
* SNK: 156403
* VIAF: 15165428
* WorldCat: lccn-n85817734
|  |  |  |  |  |  |
| --- | --- | --- | --- | --- | --- |
| **Prechodný afganský islamský štátدولت اسلامی انتقالی افغانستان**

|  |  |  |
| --- | --- | --- |
| ← Afganský islamský štát ← Afganský islamský emirát | **2002 – 2004** | Afganská islamská republika → |

|  |  |
| --- | --- |
| Vlajka štátuvlajka | Štátny znakznak |

 |
| **Hymna:** *قلعه اسلام قلب اسیا (Pevnosť islamu, srdce Ázie)* |
| **Motto:** *ا إِلٰهَ إِلَّا الله مُحَمَّدٌ رَسُولُ الله (Nie je božstva okrem Boha a Mohammed je prorokom božím)* |
| **Geografia**

|  |
| --- |
| Mapa štátu |

 |
| Hlavné mesto | Kábul |
| **Obyvateľstvo** |
| Národnostné zloženie | Paštuni, Uzbeci, Tadžici, Kirgizi |
| Jazyky | paštčina, daríjčina |
| Náboženstvo | sunnitský islam |
| **Štátny útvar** |
| Štátne zriadenie | dočasná vláda |
| Mena | afghání |
| Vznik | 2002 |
| Zánik | 2004 – vyhlásenie Afganskej islamskej republiky |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Afganský islamský štát | Afganský islamský štát |
| Afganský islamský emirát | Afganský islamský emirát |

 | **Nástupnícke štáty:**

|  |  |
| --- | --- |
| Afganská islamská republika | Afganská islamská republika |

 |

 |

**Prechodný afganský islamský štát** (po paštsky دولت اسلامی انتقالی افغانستان) bol dlhý tvar názvu štátu Afganistan od júna 2002 do januára 2004.

Dejiny
------

Po Invázii do Afganistanu a páde Afganského islamského emirátu vedeného Talibanom bola koncom decembra 2001 vymenovaná nová dočasná vláda pod vedením Hámida Karzaja, ktorá ale mala trvať len šesť mesiacov do vytvorenia Veľkého zhromaždenia. Veľké zhromaždenie však po šiestich mesiacoch 13. júna 2002 znovu zvolilo za vodcu štátu Hámida Karzaja. 

V januári 2004 bol Prechodný afganský islamský štát premenovaný na Afganskú islamskú republiku. 9. októbra 2004 v krajine prebehli voľby, kde už mohli hlasovať všetci oprávnení voliči. Hámid Karzaj bol znovu zvolený za prezidenta po získaní 55,4 % hlasov.

Zdroj
-----

*Tento článok je čiastočný alebo úplný preklad článku Transitional Islamic State of Afghanistan na anglickej Wikipédii (číslo revízie nebolo určené).*
**Predikátová logika** = predikátový počet = predikátový kalkul = logika kvantifikátorov = logika predikátov = logika funkcionálna, je formálny systém, časť logiky vyšetrujúca spôsoby, ktorými z formulí vznikajú výroky pomocou kvantifikátorov a logických spojok. Predikátová logika sa zaoberá tak otázkami dokázateľnosti, ako aj pravdivosti. Je rozšírením výrokovej logiky o kvantifikátory a predikátové symboly popisujúce vzťahy (relácie) z univerza.
Okrem bežného predikátového počtu existujú aj predikátové počty vyšších rádov, v ktorých je povolená nielen kvantifikácia objektových premenných, ale aj kvantifikácia predikátov.

Syntax
------

Jazyk obsahuje:

* Logické spojky: ¬, Λ, V, →, ↔
* Kvantifikátory: {\displaystyle \exists }, {\displaystyle \forall }
* Premenné: {\displaystyle x,y,z,...x\_{1},y\_{1},...}
* Konštanty (funkčné symboly s aritou 0): {\displaystyle a,b,c,...}
* Funkčné symboly (horný index k značí aritu funkčného symbolu; k>1): {\displaystyle f^{k},g^{k},x\_{1}^{k},...}
* Predikátové (funkcionálne) symboly (horný index k značí aritu predikátového symbolu; k>1): {\displaystyle P^{k},Q^{k},R^{k}...}
* Pomocné symboly {\displaystyle (,),[,],,,}

Súvisiace články
----------------

Predikátová logika prvého rádu

Externé odkazy
--------------

* FILIT – zdroj, z ktorého pôvodne čerpal tento článok.
**Predaj nakrátko** je predaj veci bez toho, aby predajca danú vec v čase predaja (t.j. obdržania predajnej ceny) už vlastnil, v snahe využiť očakávaný pokles ceny danej veci v priebehu času. Ak cena naozaj klesne, predajca na transakcii zarobí, ak stúpne, prerobí.

Finančné špekulácie je považovaný negatívne v morálnej sfére ako individuálneho správania a prečo je škodlivé pre spoločné dobro.

Terminológia
------------

Predaj na krátko môže byť tiež označený ako: **krátky predaj, prázdny predaj, nekrytý predaj, predaj naprázdno**, zriedkavo alebo staršie: **(predaj) à découvert, predaj blanko, predaj in bianco, predaj bez vlastníctva**, vo finančnom slangu: **short sale, shortovanie**, s dôrazom na druh špekulácie: **špekulácia na pokles ceny, špekulácia à la baisse, kontremína**; angl. *short sale, short selling, shorting*, nem. *Leerverkauf*, fr. *vente a découvert*.

"Klasický" predaj nakrátko
--------------------------

Klasický predaj nakrátko
Typický predaj nakrátko vyzerá takto: Predajca si požičia vec (za poplatok) a ihneď ju niekomu predá (za trhovú cenu). Neskôr vec od niekoho kúpi (za - v ideálnom prípade nižšiu - trhovú cenu), aby ju mohol vrátiť tomu, od koho si ju na začiatku požičal.

Naked short selling
-------------------

Naked short selling
Variantom "klasického" predaja nakrátko je tzv. naked short selling (jeden z možných prekladov: **nekrytý predaj nakrátko**), pri ktorom najmä odpadá požičiavanie: Predajca najprv prijme peniaze za predaj danej veci (ktorú nemá, t.j. ani ju nemá požičanú), a keď potom neskôr predávanú vec bude musieť fyzicky dodať kupujúcemu, kúpi ju od niekoho (v ideálnom prípade za medzičasom nižšiu cenu), aby ju ihneď mohol fyzicky dodať.
**Kathleen Robertsonová** (angl. Kathleen E. Robertson; \* 8. júl 1973, Hamilton, Ontário, Kanada) je kanadská herečka.

Kariéra
-------

Robertsonová začala svoju kariéru už v desiatich rokoch. Začala študovať herectvo, spev a tanec. Svoju prvú úlohu dostala v kanadskom seriáli *Maniac Mansion*. Jej herecký prielom prišiel v roku 1994 v seriály *Beverly Hills 90210* keď stvárnila jednu z vedľajších postáv po boku hercov ako Jennie Garth, Tori Spelling či Jasona Priestleyho. V seriáli hrala až do roku 1997. Neskôr sa začala orientovať na filmy.

V roku 2000 sa objavila v komédií *Beautiful* ktorý režírovala herečka Sally Field. O rok neskôr, si spoločne s jej kamarátkou Tori Spelling zahrala v komédií *Scary Movie 2*. Za stvárnenie krásnej Theo získala v Kanade nomináciu za Najkrajšiu herečku v komédií.

V roku 2007 stvárnila čarodejnicu Azkadeliu v seriály *Tin Man*. Dostala ponuku stvárniť úlohu Claire Saunders v seriály *Dollhouse*. V roku 2011 si zahrala jednu z hlavných postáv seriálu Boss, po boku herca Kelseya Grammera. V seriáli hrala počas oboch sérií a objavila sa v každom dieli.

V roku 2014 si zahrala v piatich epizódach seriálu Bates Motel. V rovnakom roku prijala úlohu Hildy Mulligan v seriály *Murder in the First*, kde hrala až do roku 2016.

Od roku 2019 hrá v kanadskom seriáli *Northern Rescue*.

Referencie
----------

1. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Kathleen Robertsonová**

Externé odkazy
--------------

* Kathleen Robertson v Internet Movie Database (po anglicky)
* Kathleen Robertson v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Kathleen Robertson na anglickej Wikipédii.*

Autoritné údaje: * GND: 143545566
* ISNI: 0000 0001 1472 522X
* LCCN: no2001083096
* VIAF: 51345726
* WorldCat: lccn-no2001083096
Hrebeň na mesiaci Japetus
Hrebeň na Atlase
Hrebeň na mesiaci Pan
**Rovníkové hrebene** sú najmenej na troch Saturnových mesiacoch: veľký mesiac Japetus a malé mesiace Atlas a Pan. Sú to hrebene, ktoré pozorne sledujú rovníky mesiacov. Zdá sa, že sú jedinečné pre systém Saturnu, nie je však jasné, či sú tieto udalosti súvisiace alebo náhoda. Všetky tri boli objavené sondou Cassini v roku 2005. Zdá sa, že Daphnis má taký hrebeň.

Hrebeň na Japetuse je takmer 20 km široký, 13 km a 1 300 km dlhý. Hrebeň na Atlase je úmerne ešte výraznejší vzhľadom na oveľa menšiu veľkosť mesiaca, čo mu dodáva tvar disku. Obrázky mesiaca Pan ukazujú štruktúru podobnú štruktúre Atlasu.

Vytvorenie
----------

Nie je jasné, ako sa tieto hrebene vytvorili, alebo či medzi nimi existuje nejaká súvislosť. Pretože Atlas a Pan obiehajú vo vnútri Saturnových prstencov, pravdepodobné vysvetlenie pre vytvorenie ich hrebeňov je to, že počas obehu zametajú častice Saturnovho prstenca, ktoré vytvárajú hrebeň okolo ich rovníku. Táto teória je menej aplikovateľná na Japetus, ktorý obieha ďaleko za prstencami. Jeden vedec navrhol, že Japetus zametal prsteň skôr, ako bol nejako vyhodený na svoju súčasnú vzdialenú obežnú dráhu. Iní si myslia, že Japetus sa nepremiestnil, ale prstene sa odtiahli, spadli do gravitačného poľa Saturnu. Snáď ešte pravdepodobnejšie je teória, že preto, že Japetus má nezvyčajne veľkú Hillovu sféru v porovnaní s inými mesiacmi v Slnečnej sústave, mohol kedysi mať svoj vlastný prsteň, alebo dokonca mesiačik, ktorý sa pomaly dostal bližšie, roztrhal sa do prstenca a potom postupne vytvoril Japetov rovníkový hrebeň. Ale väčšina vedcov predpokladá, že hrebeň Japetusu bol vytvorený nejakým vnútorným zdrojom a nesúvisí s hrebeňmi Atlasu a Panu. Ďalšia navrhovaná teória je, že vydutie mohli vytvoriť kolízie medzi mesiacmi pri nízkych rýchlostiach, hoci okolnosti pre takúto udalosť sú malo pravdepodobné.

Referencie
----------

1. ↑   *Universe Today* [online]. 2005-05-12, [cit. 2019-12-31]. Dostupné online. (po anglicky)
2. ↑  DOMBARD, Andrew J.; CHENG, Andrew F.; MCKINNON, William B.. Delayed formation of the equatorial ridge on Iapetus from a subsatellite created in a giant impact. *Journal of Geophysical Research: Planets*, 2012, roč. 117, čís. E3. Dostupné online [cit. 2019-12-31]. ISSN 2156-2202. DOI: 10.1029/2011JE004010. (po anglicky)

Pozri aj
--------

* Rovníkové žľaby asteroidu 4 Vesta

Externé odkazy
--------------


|  |  |
| --- | --- |
| Portal | Astronomický portálPortál slnečná sústava |

* Vysvetlenie „lietajúcich tanierov" okolo Saturn - Atlas a Pan sa narodili prevažne zo zhlukov ľadových častíc v samotných prstencoch, *Space.com*, 6. decembra 2007
**Kathryn Hahnová** (angl. Kathryn Marie Hahn; \* 23. júl 1973, Westchester, Illinois, USA) je americká herečka a komička. Je známa rolou Lily Lebowski z kriminálneho televízneho seriálu *Drzá Jordan* (2001 – 2007).

Detstvo a mladosť
-----------------

Hahnová sa narodila ako dcéra Karena a Billa Hahnových. Má írsky, nemecký a anglický pôvod. Pochádza z kresťanskej rodiny a vyrastala v Cleveland Heights v Ohiu. Navštevovala Northwestern University, kde študovala herectvo a tiež získala bakalársky titul. Neskôr šla študovať drámu na Yale University, kde skončila s magisterským titulom.

Kariéra
-------

Účinkovala vo viacerých divadlách a tiež si vyskúšala aj bábkoherectvo. V roku 2001 bola obsadená do role Lily Lebowski, ktorú špeciálne pre ňu napísal Tim Kring, v televíznom seriály *Drzá Jordan*. V roku 2003 si zahrala menšiu úlohu v romantickej komédii *Ako stratiť muža za desať dní*.

Po boku Cameron Diaz sa objavila vo filme *Prázdniny*, z roku 2006 a v roku 2008 si zahrala po boku Kate Winslet a Leonarda DiCapria vo filme *Núdzový východ*. Film získal tri nominácie na Academy Awards.

V roku 2012 získala nomináciu na televízne ocenenie *Critics' Choice Television Awards* v kategórii najlepšia hosťujúca herečka (komédia) za jej herecký výkon z televíznom seriály *Parks and Recreation*. O rok neskôr, sa objavila v komédii *My sme Millerovci*, kde stvárnila postavu Eddie Fitzerald.

V roku 2016 sa objavila v komédii *Matky rebelky* a objavila sa aj v pokračovaní z roku 2017. V roku 2019 získala hlavnú úlohu v televíznom seriály *Pani Fletcherová*. Seriál mal sedem epizód a herecký výkon Hahnovej bol pozitívne prijatý filmovými kritikmi. O rok neskôr, sa pripojila k hereckému obsadeniu ako Mark Ruffalo, Juliette Lewis, Melissa Leo, Imogen Poots a Archie Panjabi v televíznom seriáli *Bludné kruhy*.

Od roku 2021 stvárnila postavu Agnes, neskôr odhalenú čarodejnicu Agathu Harkness, v televíznom seriáli *WandaVision.* Tiež je v príprave aj spin-off seriál s názvom *Agatha: House of Harkness*, kde Hahnová stvárni rovnakú rolu a v hlavnej úlohe.

Súkromný život
--------------

Od roku 2002 je vydatá za Ethana Sandlera, s ktorým má dve deti. Pár žije v Los Angeles. Vo voľnom čase Hahnová rada maľuje a praktizuje jogu.

Iné projekty
------------

Commons
* Spolupracuj na Commons Commons ponúka multimediálne súbory na tému **Kathryn Hahnová**

Externé odkazy
--------------

* Kathryn Hahnová v Internet Movie Database (po anglicky)
* Kathryn Hahnová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Kathryn Hahn na anglickej Wikipédii.*

Autoritné údaje: * BnF: 15093106s
* GND: 107282888X
* ISNI: 0000 0001 1458 4340
* LCCN: no2004042274
* NK ČR: xx0070841
* VIAF: 164434801
* WorldCat: lccn-no2004042274
Mapa ostrova Marion a ostrova princa Eduarda.
**Marion** je ostrov vulkanického pôvodu, pod správou Juhoafrickej republiky, nachádzajúci sa v Indickom oceáne 46°52'34'' južne a 37°51'32'' východne. Najbližšia pevnina je vzdialená 1 770 km – Port Elizabeth v Juhoafrickej republike.

Marion a ostrov princa Eduarda boli objavené v 17. storočí holandským moreplavcom Barentom Barentszoonom Lamom počas cesty do východnej Indie. Jeho polohu však posunul o pár stupňov severnejšie, preto ho následná holandská expedícia nenašla. Neskoršími pánmi ostrova sa stali Francúzi, koncom 19. storočia ich vystriedali Briti. Títo nakoniec prenechali správu ostrova Južnej Afrike.

Ostrov má rozmery 19 × 12 km, plocha 290 km². Jeho najvyšší vrchol je 1 230 m vysoký State President Swart. Na ostrove sa nenachádza prakticky žiadne rastlinstvo, zo živočíchov sa v hojnom pošte nachádzajú tučniaky kráľovské a slonie tulene.

Súčasťou ostrova je aj meteorologická stanica (založená v roku 1947), jej posádku tvorí celoročne 17 ľudí (v letných mesiacoch viac), od roku 1995 je súčasťou prírodnej rezervácie.

Súradnice: 46°53′29″J 37°43′44″V﻿ / ﻿46,891435°J 37,728904°V﻿ / -46.891435; 37.728904
**Fisipária** alebo hovorovo **delenie (mnohobunkovcov)** je druh nepohlavného rozmnožovania u niektorých mnohobunkových živočíchov.

Vyskytuje sa u primitívnych živočíchov s veľkou regeneračnou schopnosťou. Jeden jedinec sa pri tomto spôsobe rozdelí na dva rovnaké. Pozorovať ho môžeme u nezmarov (*Hydrida*), koralov (*Anthozoa*), polypovcov (*Hydrozoa*) a u niektorých ploskulí (*Turbellaria*) a obrúčkavcov (*Annelida*). 

Predpokladom pre tento typ delenia je schopnosť dcérskych jedincov regenerovať chýbajúce časti. Táto regenerácia môže nastať ešte pred rozdelením jedinca – paratómia (ploskule – *Turbellaria*), alebo nastáva až dodatočne – architómia. Oddelenie môže byť násilné – traumatická architómia (nezmary – *Hydrida*), ale za určitých okolností môže byť aj normálnym spôsobom rozmnožovania (dážďovky z radu *Lumbriculida*). V niektorých prípadoch dôjde k vzniku viacerých dcérskych jedincov ešte skôr, ako sa oddelia od predného materského jedinca a vzniká tak celý reťazec zooidov, dočasne navzájom spojených. Tomuto spôsobu delenia hovoríme schizogenéza. U niektorých morských mnohoštetinavcov (Polychaeta) pozorujeme špeciálny variant architómie – epitókiu.

Externé odkazy
--------------

Radovan Malina: Všeobecná zoológia – zdroj, z ktorého (pôvodne) čerpal tento článok.
Súradnice: 48°08′34″S 17°06′29″V﻿ / ﻿48,1427°S 17,1081°V﻿ / 48.1427; 17.1081

**Fisograf** bolo jedno z prvých stálych kín v Bratislave, otvorené dňa 25. decembra 1906 na ulici Dezidera Szilágyiho 6, Pressburg (neskôr Langegasse, teraz Panská 6, Bratislava).

Zakladateľom a majiteľom kina bol Raimund Riba a jeho manželka Anna Riba, rodená Pokorny. V čase vzniku kina existovalo v rámci Uhorska asi 150 stálych kín. V roku 1906 podáva majiteľ kina požiadavku na mesto, aby mu bola účtovaná elektrická energia vo výhodnejšej sadzbe. Kinu bola priznaná táto sadzba, ale len na pohon premietacieho stroja.

25. mája 1909 bolo založené v kaviarni New York v Budapešti „Krajinské združenie uhorských kinematografistov". Združenie v tom čase zoskupovalo 67 členov. Medzi členov patril aj Raimund Riba. V roku 1911 sa stal Raimund Riba členom tzv. vidieckeho výboru Krajinského združenia uhorských kinematografistov. V období prvej svetovej vojny bolo v rámci Bratislavy prevádzkovaných 6 kín. Kino Fisograf bolo prevádzkované až do začiatku 30. rokov 20. storočia. Majitelia kina sú pochovaní na Ondrejskom cintoríne v Bratislave.

Poradie vzniku 4 najstarších kín v Bratislave: Electro Bioscop, Fisograf, Fidelio, Apollo-Bio.

Referencie
----------

1. ↑  MIHÁLIK, Peter. *Vznik slovenskej národnej kinematografie 1896-1948*. 1. vyd. Bratislava : Kabinet divadla a filmu SAV, 1994. 256 s. ISBN 80-967207-3-2.
2. ↑  MACEK, Václav; PAŠTÉKOVÁ, Jelena. *Dejiny slovenskej kinematografie 1896-1969*. 2. rozš. vyd. Bratislava : Slovenský filmový ústav, 2016. 621 s. ISBN 978-80-85739-68-8.
Súradnice: 35°05′53″S 26°15′41″V﻿ / ﻿35,09806°S 26,26139°V﻿ / 35.09806; 26.26139

**Kato Zakros**  je minojské mesto a palác na východnej Kréte.

Palác v Kato Zakros sa nachádza na východnom cípe ostrova a kedysi stál pri mori. Dnes je línia pobrežia posunutá asi o 80 m na východ. Je to spôsobené naplaveninami z riečky pretekajúcej Údolím mŕtvych. Minojci pochovávali svojich mŕtvych v dutinách skál. Tento kaňon je veľmi zaujímavý a na jeho konci nájdeme posledný minojský palác. Jeho poloha na východe Kréty bola z obchodného, ale aj politického hľadiska mimoriadne výhodná. Bolo odtiaľto najbližšie do Egyptu a na Blízky východ.. Svedčia o tom nálezy slonoviny a iných exotických predmetov.

Len nedávno bolo sprístupnené aj mestské osídlenie, ktoré sa v žiadnej palácovej lokalite nezachovalo v takom rozsahu ako tu.

Pohľad na archeologickú lokalitu
V trónnej sále bolo nájdené vzácne žezlo s hlavou pantera. Ale neboli tu žiadne fresky, ani kamarská keramika, z čoho usúdiť, že išlo o vidiecky palác.V paláci je veľmi zaujímavá do zeme vyhĺbená miestnosť, po obvode ktorej sú nízke lavice, ktorých význam nám nie je známy a neexistujú ani dohady, na čo by mohli slúžiť.

Je to jeden z najneskôr objavených palácov. Už dlho predtým, ako sa urobili prvé sondy do zeme, sa predpokladalo, že tu je pochovaný minojský palác. V roku 1901 začal archeologické práce v tejto oblasti Brit D. H. Hogarten. Systematicky sa však začalo pracovať na odhalení paláca až v roku 1962 pod vedením Nikolaosa Platona. Francúzski archeológovia tu robia vykopávky dodnes (práce boli prerušené len počas druhej svetovej vojny a krátko po nej).

Keďže tento palác, ako jediný, nebol nikdy vyplienený, našlo sa tu mnoho cenných predmetov. Zaujímavosťou je, že tu boli nájdené 3000 rokov staré olivy. Raritou je tiež pec na výrobu bronzu, hoci takáto bola nájdená aj vo Faiste.

Archeologické nálezy sú vystavené v Archeologickom múzeu v Iraklio a v múzeu v Sitii.

Iné projekty
------------

Commons
* Spolupracuj na Commons Commons ponúka multimediálne súbory na tému **Kato Zakros**

Externé odkazy
--------------

* SPŠH Košice Zdroj, z ktorého (pôvodne) čiastočne čerpal tento článok
* Minojský palác Kato Zakros (po anglicky)
* Palác Kato Zakros (po anglicky)
Minca "galského" cisára Maria
**Marius** alebo **Marcus Aurelius Marius** bol uzurpátor rímskeho trónu, ktorý spravoval v letných mesiacoch roku 269 Galiu, Britániu a časť Hispánie. Dátum narodenia a bližšie biografické údaje o jeho osobe sú neznáme.

Marius bol nástupcom prvého galského uzurpátora Postuma, ktorého v máji alebo v júni 269 zavraždili v Mohuči (Mogontiaku) vojaci. Bol vraj pôvodom kováč a na tróne sa udržal len niekoľko mesiacov, kým nebol za nejasných okolností zabitý. Či sa stal obeťou osobnej pomsty, ako tvrdia niektoré pramene, je sporné, jeho vražda skôr súvisela s vrtkavými náladami vojakov. Správy antických autorov, že vládol len tri dni, sú celkom iste nesprávne, pretože stihol dať vyraziť veľké množstvo mincí. Po jeho smrti prevzal moc v Galii Victorinus.
  


|  |
| --- |
| Marius |
| Vladárske tituly |
|
| Predchodca**Laelianus** | **galský cisár**269 – 269 | Nástupca**Victorinus** |

Externé odkazy
--------------

* Mariove mince (po anglicky)
**Steve Carell** (\* 16. august 1962, Concord, Massachusetts, USA) je americký herec, komik, producent a scenárista.

Detstvo a mladosť
-----------------

Carell sa narodil v meste Concord, v štáte Massachusetts ako najmladší zo štyroch bratov a vyrastal v neďalekom meste Acton v štáte Massachusetts. Jeho otec Edwin A. Carell (1925 – 2021), bol elektroinžinier a matka Harriet Theresa (1925 – 2016) bola psychiatrická sestra. Jeho otec bol talianskeho a nemeckého pôvodu a jeho matka bola poľského pôvodu. Priezvisko jeho otca bolo pôvodne Caroselli, ale v 50. rokoch sa zmenilo na Carell.

Kariéra
-------

Na začiatku svojej kariéry účinkoval Carell na javisku v cestovnej detskej divadelnej spoločnosti, neskôr v komediálnom muzikáli Knat Scatt Private Eye a v televíznej reklame pre sieť reštaurácií Brown's Chicken v roku 1989.

Carell debutoval vo filme menšou úlohou vo filme *Kučeravá Sue*. Na jar 1996 bol členom obsadenia *The Dana Carvey Show*, krátko trvajúceho skečového komediálneho programu na televíznej stanici, ABC. 

V roku 2004 stvárnil rolu meteorológa vo filme *Hlásateľ: Príbeh Rona Burgundyho*. V rokoch 2005 až 2013 stvárnil hlavnú postavu v televíznom seriály *The Office*, kde za svoj herecký výkon získal šesť nominácii Zlatý glóbus, z čoho jeden obdržal. V roku 2005 si tiež zahral po boku Paula Rudda, Catherine Keener, Setha Rogena Leslie Mann a Jane Lynch v úspešnej komédii *40 rokov panic*. V roku 2006 hral vo filme *Malá Miss Sunshine*.

V roku 2015 si zahral v životopisnom filme *Hon na líšku*, kde si zahral po boku Channinga Tatuma. Za svoj herecký výkon, získal nomináciu na Academy Awards. V roku 2021 sa pripojil k hereckému obsadeniu televízneho seriálu, *The Morning Show*.

Súkromný život
--------------

5. augusta 1995 sa oženil s Nancy Walls, s ktorou má dve deti.

Iné projekty
------------

Commons
* Spolupracuj na Commons Commons ponúka multimediálne súbory na tému **Steve Carell**

Externé odkazy
--------------

* Steve Carell v Internet Movie Database (po anglicky)
* Steve Carell v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Steve Carell na anglickej Wikipédii.*

Autoritné údaje: * BnF: 15092169f
* GND: 141493224
* ISNI: 0000 0001 1448 0269
* LCCN: no2004045764
* NK ČR: xx0045551
* VIAF: 74145820
* WorldCat: lccn-no2004045764
Kuiperovo lietajúce observatórium počas letu 7. januára 1980
**Kuiperovo lietajúce observatórium** alebo **Lietajúce observatórium Gerarda P. Kuipera** (angl. *Kuiper Airborne Observatory*, *Gerard P. Kuiper Airborne Observatory*, skratka *KAO*) bolo lietajúce observatórium Národného úradu pre letectvo a vesmír (*National Aeronautics and Space Administration*) na výskum v oblasti infračervenej astronómie umiestené v špeciálne zariadenom prúdovom dopravnom lietadle Lockheed C-141A Starlifter (sériové číslo 6110, registrová značka **N714NA**, volací znak **NASA 714**) s normálnou operačnou výškou 12 500 m. Hlavným výskumným zameraním KAO bol výskum planét a hlavným prístrojom 90 cm reflektor.

Referencie
----------

1. ↑  „ARC-1980-AC80-0358", *NASA Image and Video Library* ([Washington, DC]: National Aeronautics and Space Administration), [s. a.], dost. 2018-07-31
2. ↑  Domeier, Lloyd (2005), *C-141 Tail Number: NASA 714*, [Tucson, AZ]: C141Heaven (vyd. 2005-09-14), dost. 2018-07-31
3. ↑  Hajduk, Anton; Štohl, Ján, edi. (1987), „Kuiper Airborne Observatory", *Encyklopédia astronómie* (1. vyd.), Bratislava: Vydavateľstvo Obzor, str. 329

|  |  |
| --- | --- |
| Portal | Astronomický portál |
Stereo systém poľskej produkcie z roku 1982
**Stereo systém** (iné názvy: **hi-fi systém**, **hi-fi veža**, **stereo veža**; skrátene **veža**) je všeobecný názov pre súbor samostatných elektroakustických zariadení naukladaných na seba a po prepojení tvoriacich vežu.

Súbor hi-fi zariadení populárny v 80. rokoch spočiatku pozostával z: magnetofónu, rozhlasového tuneru, zosilňovača a možno ekvalizéru a gramofónu. K dispozícii bola aj menej prepracovaná konfigurácia, ktorá obsahovala prijímač. Neskôr sa k zosilňovaču alebo prijímaču pripojí CD prehrávače, SACD, hudobné servery, časovače atď. Reproduktory sú pripojené k zosilňovaču alebo prijímaču.

Progresívna miniaturizácia elektronických komponentov umožnila zmenšiť veľkosť a hmotnosť hi-fi zariadenia natoľko, že ho už nebolo potrebné umiestňovať do niekoľkých samostatných krytov. V dôsledku toho sa začala výroba **minisystémov** (*miniveží*), ako aj ich miniatúrnej podoby **mikrosystémov** (*mikroveží*). V súčasnosti sú veže pozostávajúce iba z audio segmentov zriedkavé. Nahradili ich súpravy, ktoré obsahujú aj video zariadenia. Tie sa nazývajú systémami domáceho kina.

Tendencia uzatvárať komponenty do mnohých samostatných krytov s oddelenými napájacími zdrojmi zostáva v segmente najdrahších domácich audio zariadení nezmenená. Typické sú súpravy s dodatočne oddelenými predzosilňovač a výkonový zosilňovač. Podľa marketingových materiálov dokážu takéto riešenia radikálne zlepšiť zvuk odstránením rôznych skreslení. Neexistujú na to žiadne overiteľné dôkazy.

Galéria
-------

* Typický lacný all-in-one stereo systém 80. rokov značky Crown MC-K40 „Midi System"Typický lacný all-in-one stereo systém 80. rokov značky Crown MC-K40 „Midi System"
* Set značky Technics z roku 2006Set značky Technics z roku 2006
* Minisystém značky AiwaMinisystém značky Aiwa

Zdroj
-----

* *Tento článok je čiastočný alebo úplný preklad článku Wieża audio na poľskej Wikipédii (číslo revízie nebolo určené).*
**Zelené rastliny** (lat. Viridiplantae, Chloroplastida, Chlorobionta, Chlorobiota) alebo **rastliny** (*Plantae*) [podľa jednej z najužších definícií rastlín] sú veľký taxón, ktorý zahŕňa všetky zelené eukaryotické fotosyntetické organizmy, pričom zelené tu znamená, že obsahujú (resp. aspoň pôvodne obsahovali) chlorofyl a aj chlorofyl b. Do zelených rastlín však nepatria riasy euglény a Chlorarachniophyta (hoci spĺňajú uvedenú definíciu zelených rias, z vývojového hľadiska patria inde).

Zelené rastliny patria do taxónu Archaeplastida. Delia sa na zelené riasy v širšom zmysle a suchozemské rastliny.

Systematika
-----------

### Zaradenie v systéme

Zelené rastliny patria do taxónu Archaeplastida, do ktorého okrem zelených rastlín patria ešte taxóny červené riasy, glaukofyty a Rhodelphidia.

### Vnútorná systematika

zelené rastliny:

* zelené riasy (Chlorophyta) v širšom (teda tradičnom) zmysle
	+ zelené riasy (Chlorophyta) v užšom (teda novšom) zmysle / pravé zelené riasy/ vlastné zelené riasy
	+ chary v širšom zmysle (Charophyta)
		- ...(niekoľko zriedkavých taxónov)
		- chary v užšom zmysle (Charophyceae, Conjugatophyceae)
		- spájavky (Zygnematophyceae)
* suchozemské rastliny (Embryophyta) - z vývojového hľadiska patria do charov v širšom zmysle vedľa spájaviek
	+ machorasty (Bryophyta v najširšom zmysle)
	+ cievnaté rastliny (Tracheophyta)

Všetky zelené rastliny okrem zelených rias v užšom zmysle sa označujú aj ako (resp. tvoria taxón nazývaný) Streptophyta.

Ďalšie podrobnosti a zdroje pozri v článku rastliny.
**Ovládač (zariadenia)** (iné názvy: **drajver, driver, riadiaci program (zariadenia)**, angl. device driver) je počítačový program, ktorý umožňuje komunikáciu operačného systému s hardvérovým zariadením.

Každé zariadenie (napr. tlačiareň, pevný disk, klávesnica či myš) musí mať ovládač. Operačný systém obyčajne štandardne obsahuje ovádače bežných zariadení ako klávesnica či systémový časovač, ostatné zariadenia je možné nahrať dynamicky, či už pri štarte systému alebo po pripojení periférneho zariadenia. V DOS-e sú zvyčajne ovládače zariadení obsiahnuté v súboroch s rozšírením .SYS.

Ovládač vystupuje ako rozhranie medzi zariadením a programami, ktoré ho používajú. Podľa architektúry programy môžu so zariadením komunikovať prostredníctvom väčšieho či menšieho počtu vrstiev abstrakcie hardvéru (HAL), pričom HAL moderných operačných systémov obsahuje minimálne vrstu ovládačov zariadení. Každé jedno zariadenie má vlastnú množinu špecializovaných príkazov, ktoré daný ovládač pozná.

Vo Windows je ovládač (*driver*) ovládací program, ktorý umožňuje komunikáciu medzi technickým zariadením a Windows.

Zdroj
-----

* FILIT – zdroj, z ktorého pôvodne čerpal tento článok.
**Odd Nerdrum** (\* 8. apríl 1944, Oslo) je nórsky maliar, považovaný za jedného z najvýznamnejších maliarov súčasnosti.

Študoval na umeleckej akadémii v Oslo a neskôr spolu s Josephom Beuysom v New Yorku. Orientuje sa na grécku a rímsku antiku, medzi jeho vzory patria Caravaggio, Rembrandt a Edvard Munch, ktorí majú silný vplyv na jeho tvorbu.

Podobne ako spomínaní maliari aj Nerdrum dokonale ovláda techniku šerosvitu, jeho témy sú však veľmi osobité. Uchvacuje ho ľudské telo, jeho časti, predovšetkým pohlavné orgány a rovnako procesy, ktoré sa odohrávajú v tele človeka, aj vylučovanie. 

Nerdrumove diela sú vystavené v múzeách na celom svete, nájdeme ich v *Hirshhorn Museum and Sculpture Garden* vo Washingtone, v Metropolitan Museum of Art v New Yorku a samozrejme v *Národnej galérii* v Oslo.

Vybrané diela
-------------

Nerdrumov ateliér
* 1982: *The Brick* (Tehla)
* 1982: *The Summer (Nevlunghavn)* (Leto)
* 1982: *Hermaphrodite* (Hermafrodit)
* 1984: *Iron Law* (Železný zákon)
* 1988: *The Singers* (Speváčky)
* 1993: *Baby* (Dieťa)
* 1996: *Life Saver* (Záchranca života)
* 1996: *Stripper* (Striptér)
* 1997: *Initiation* (Zasvätenie)
* 1998: *Self-portrait in Golden Cape* (Autoportrét v Zlatom rúchu)
* 1999: *Twins by the Sea* (Dvojičky pri mori)

Externé odkazy
--------------

* Oficiálna stránka

Autoritné údaje: * BnF: 125183964
* GND: 119307138
* ISNI: 0000 0000 8089 0728
* LCCN: n79037054
* ULAN: 500029689
* VIAF: 265921902
* WorldCat: lccn-n79037054
**Rovný potok** je potok v hornom Turci, v južnej časti okresu Turčianske Teplice. Je to ľavostranný prítok Mútnika, meria 3 km a je tokom V. rádu.

Prameň
------

Pramení v južnej časti Turčianskej kotliny v Rovnej hore, severne od osady Fínske Domky, v nadmorskej výške približne 580 m n. m.

Opis toku
---------

Najprv tečie severoseverovýchodným smerom, sprava priberá krátky prítok prameniaci tiež v Rovnej hore (K Rovnej hore; 0,4 km) a prechodne pokračuje severozápadným smerom. Z ľavej strany následne priberá prítok zvaný Z Rovnej hory (1,8 km) a opäť tečie severoseverozápadným smerom. Na území mesta Turčianske Teplice, juhojuhozápadne od mestskej časti Dolná Štubňa na severnom okraji Rovnej hory, sa v nadmorskej výške cca 516,5 m n. m. vlieva do Mútnika.

| * z
* d
* u
Vodné toky v povodí Mútnika |
| --- |
| *Mútnik* → *Turiec* → *Váh* → *Dunaj* |
| 
* K Rovnej hore
* Krátka
* Malá voda
* **Mútnik**
* Od trate
* Od tunela
* Pažiť
* Potôčik
* Prieložná
* Rovný potok
* Z honu
* Z Rovnej hory
* Zo stanice

 |
**Zelenokvetotvaré** (*Chloranthales*) je sesterský rad magnoliidov, patriaci medzi jadrové krytosemenné rastliny. Do radu patrí len jediná čeľaď **zelenokvetovité** (*Chloranthaceae*), ktorú tvoria aromatické byliny alebo dreviny s jednoduchými protistojnými listami a achlamydeickými kvetmi. Vyskytujú sa v trópoch a subtrópoch okrem Afriky a Austrálie. Sú podobné radom vavrínotvaré alebo pieprotvaré, preto boli kedysi zaraďované k magnoliidom.

Charakteristika
---------------

Zástupcovia jedinej čeľade zelenokvetovité sú byliny, kry alebo stromy s protistojnými listami s prílistkami. Stromy sú nižšieho vzrastu, no druh *Hedyosmum cuatrecazanum* z Južnej Ameriky dorastá až do výšky 30 metrov. V rode *Sarcandra* chýbajú cievy, prítomné sú len cievice. Listy sú nápadne aromatické, s korenistou vôňou, pripomínajúce aníz, citrón alebo čierne korenie.
Kvety sú drobné, jednopohlavné alebo obojpohlavné, s redukovaným okvetím, ktoré niekedy býva nahradené zväčšeným listeňom. Semenník je vrchný alebo polospodný, tvorený 1 plodolistom. Plodom je kôstkovitá bobuľa, zriedkavo pravá kôstkovica (*Hedyosmum*).

Rozšírenie
----------

Čeľaď zahŕňa 4 rody a asi 80 druhov. Je rozšírená vo vlhkých trópoch a subtrópoch Ázie a Ameriky, na Madagaskare. V Afrike, v Austrálii a v Európe sa nevyskytuje.

Význam
------

Význam rastlín z čeľadi zelenokvetovité nie je veľký, no niektoré druhy sa využívajú pre svoju vôňu a tiež aj ako liečivé rastliny. Z druhu *Chloranthus spicatus* sa používajú listy na prípravu čaju. Podobné využitie má aj druh *Sarcandra glabra* alebo rod *Hedyosmum*. Niektoré druhy rodov zelenokvet, *Hedyosmum* a *Sarcandra* sa používajú ako náhrada čaju alebo kávy, a tiež aj ako liek pri bolestiach hlavy, žalúdočných ťažkostiach, proti horúčke a ako antidotum.

Referencie
----------

1. ↑  Flora of China: Chloranthaceae,
2. 1 2 3  Smith, N. et al. (2003), "Flowering Plants of the Neotropics", Princeton University Press: Princeton, ISBN 0691116946
3. 1 2 3  Steenis, C. (ed.) (1986), "Flora Malesiana. Vol. 10 (2)", Foundation Flora Malesiana: Leiden, ISBN 0-247-3280-8
4. ↑  Berry, P.E. et al. (1998), "Flora of the Venezuelan Guayana (vol. IV)", Timber Press: Missouri, ISBN 0-915279-52-5

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Zelenokvetotvaré**
* Spolupracuj na Wikidruhoch Wikidruhy ponúkajú informácie na tému **Zelenokvetotvaré**

Externé odkazy
--------------

* Angiosperm Phylogeny
* Flora of China: *Chloranthaceae*
* The Families of Flowering Plants: *Chloranthaceae*
Súradnice: 50°47′45.4″S 14°58′18.9″V﻿ / ﻿50,795944°S 14,971917°V﻿ / 50.795944; 14.971917

**Ovčí hora** (tiež **Ovčí vrch**) je nevýrazný kopec ležiaci na samom severnom konci Ještědsko-kozákovského chrbátu v okrese Liberec.

Charakteristika
---------------

Ovčí hora sa nachádza 3,5 km južne od mesta Chrastava a 2 km severozápadne od obce Machnín. Po jej západnom úpätí sa vinie v meandroch rieky Lužická Nisa a leží tu osada Andělská Hora. Nad ňou vedie železničná trať Chrastava – Liberec. V južnom skalnatom hrebeni hory sa nachádza na ostrohu zvanom Zámecký vrch (375 m) zrúcanina hradu Hamrštejn a rovnomenná prírodná rezervácia. Svahy Ovčej hory pokrýva z veľkej časti vzrastlý bukový les. Nerušený výhľad z vrcholu teda nie je možný.

Prístup
-------

Vrchol Ovčí hory je prístupný iba z dvoch smerov po žlto označenom turistickom chodníku. Tá vedie od rozcestia pod zrúcaninou Hamrštejn, strmo bukovým lesom na južnej strane hory a prechádza vrchol. Následne schází severným chrbátom k nádražiu v Chrastave. Celý prechod má 4,5 km a trvá zhruba 2 hodiny.
**Aircraft Manufacturing Company** (Airco) bola britská spoločnosť, ktorá sa zaoberala výrobou lietadiel predovšetkým v období 1. svetovej vojny. Firmu založil George Holt Thomas v roku 1912 v Hendone v severnej časti Londýna.

O dva roky neskôr sa stal vo firme hlavným konštruktérom Geoffrey de Havilland. Ním navrhnuté typy lietadiel sú označované iniciálami D.H. (alebo DH). Prvým úspešným letúnom bol stíhač s tlačnou vrtuľou Airco D.H.2 v roku 1916, ktorý napomohol prelomiť nadvládu nemeckých lietadiel na začiatku vojny. Firma vyrobila niekoľko tisíc letunov, medzi najúspešnejšie patril cvičný D.H.6, typ D.H.4 sa zas stal uznávaným bombardérom v 1. svetovej vojne. Typy D.H.16 a D.H.18 s úspechom používali prvé letecké dopravné spoločnosti Aircraft Transport a Travel Limited založené v Spojenom kráľovstve, ktoré taktiež vlastnil George Holt Thomas. 

Po skončení vojny sa firma dostala do finančných problémov kvôli prílišnej dôvere vedenia spoločnosti v pokračujúce objednávky armády na nové letuny, až nakoniec v roku 1920 vyhlásila bankrot. Zvyšok spoločnosti odkúpil de Havilland a zmenil jej názov na *de Havilland Aircraft Company*, pod ktorým potom úspešne fungovala až do roku 1959.

Iné projekty
------------

Commons
* Spolupracuj na Commons Commons ponúka multimediálne súbory na tému **Airco**


|  |  |
| --- | --- |
| Portal | Portál letectvo |
Súradnice: 42°02′21″S 24°18′17″V﻿ / ﻿42,039121°S 24,304774°V﻿ / 42.039121; 24.304774

**Severovýchodný chrám** (bulh. Североизточната църква – *Severoiztočnata cărkva*) je ranokresťanský chrám nachádzajúci sa v areáli pevnosti Peristera v meste Peštera v Pazardžickej oblasti v južnom Bulharsku.

Iné názvy
---------

V literatúre sa vyskytujú aj názvy **Severovýchodný chrám-veža** (bulh. Североизточната църква-кула – *Severoiztočnata cărkva-kula*), **Chrám svätej Petky** (bulh. Църква „Света Петка" – *Cărkva „Sveta Petka"*), **Chrám-veža svätej Petky** (bulh. Църква-кула „Света Петка" – *Cărkva-kula „Sveta Petka"*), alebo **Veža č. 5** (bulh. Кула №5 – *Kula №5*)

Dejiny
------

Chrám bol postavený prestavbou pôvodnej obrannej veže v hradbách pevnosti pri obnove a rozširovaní pevnosti v prvej polovici 6. storočia počas panovania byzantského cisára Justiniána I.

Samotná pôvodná veža bola postavená v priebehu 4. storočia.

Severovýchodný chrám bol pri vykopávkach odkrytý neskôr ako Juhovýchodný chrám pevnosti.

Charakteristika
---------------

Chrám-veža mal okrem duchovného významu aj dôležitú strategickú a obrannú funkciu.

Ide o jednoloďovú stavbu s apsidou. Dĺžka budovy dosahuje 7 metrov a šírka 7,2 metra, apsida dosahuje dĺžky 3 metre. Odchýlka pozdĺžnej osi chrámu voči smeru východ západ je 5° 8'.

V chráme boli objavené pozostatky fresiek, mramorové kúsky nádob určených na svätenú vodu a antické škridle dekorované krížmi.

### Reštaurácia

Počas reštaurátorského zásahu bol chrám čiastočne obnovený s použitím moderných stavebných materiálov. Múry boli postavené v pôvodnej hrúbke a priestor nad konchou apsidy bol zaklenutý valenou klenbou. Počíta sa s budúcou resakralizáciou objektu.

Patrocínium
-----------

Chrám bol zasvätený svätej Petke.

Pamiatková ochrana
------------------

Chrám je pamiatkovo chránený v rámci areálu pevnosti Peristera, ktorá má od roku 2011 pridelený štatút kultúrnej pamiatky národného významu.

Galéria
-------

* pohľad na chrám zo severupohľad na chrám zo severu
* pohľad na apsidu chrámupohľad na apsidu chrámu

Referencie
----------

1. 1 2 3 4 5 6 7 8 9 10   *Крепост Перистера - ЦЪРКВИТЕ КУЛИ* [online]. krepost-peristera.bgsait.com, [cit. 2023-03-29]. Dostupné online.
2. 1 2 3 4 5 6 7 8 9 10   *Църкви - кули в крепостта "Перистера" - гр. Пещера - СВЕТИ МЕСТА* [online]. svetimesta.com, [cit. 2023-03-31]. Dostupné online.
3. 1 2  NIKOLOV, Ivo; STOJKOV, Martin. Kreposti i antični gradove v Bălgarija. Sofia : Izdatelstvo „Travel Books". 2016. 400 s. ISBN 9786199033012. S. 153. (po bulharsky)
4. 1 2 3 4 5 6 7  EVTIMOVA, Violeta. Zapadni Rodopi. Sofia : Izdatelstvo „Travel Books". 2017. 302 s. ISBN 9786199033029. S. 100 – 102. (po bulharsky)
5. ↑  МИЛЬОШИНА, Десислава. *Крепост Перистера* [online]. rodopi.travel, [cit. 2023-03-28]. Dostupné online.
6. 1 2  NIKOLOV, Ivo; STOJKOV, Martin. Kreposti i antični gradove v Bălgarija. Sofia : Izdatelstvo „Travel Books". 2016. 400 s. ISBN 9786199033012. S. 150. (po bulharsky)
7. ↑   mc.government.bg, [cit. 2023-03-10]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Severovýchodný chrám (Peristera)**
**Lysinomos** (starogr. *Λυσίνομος* – *Lysinomos*) je v gréckej mytológii syn mykénskeho kráľa Élektryóna a jeho manželky Anaxo.

Podľa antického autora Apollodora z Atén, Lysinomos bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Kelainea, Amfimacha, Cheirimacha, Anaktora, Archelaa, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.

Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón ich nároky zmietol zo stola. Premožení hnevom sa preto dohodli, že mu ukradnú dobytok. Synovia Élektryóna sa im však postavili na odpor a po krvavom boji z nich zostal nažive len Euéres, ktorý strážil lode. Zo synov Élektryóna prežil len najmladší Likymnios. Tafančania, ktorí unikli, predali potom dobytok élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.

Referencie a bibliografia
-------------------------

1. 1 2  Apollodoros, *Bibliotheca*, 2,4,5.
2. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 124.
3. 1 2 3  Apollodoros, *Bibliotheca*, 2,4,6.
**Viktória Zibrínová** (rod. Kusá) (\* 16. december 1904, Brezno – † 4. december 1977, Brezno) bola kultúrna pracovníčka, režisérka (ochotníčka) a divadelná ochotníčka.

Jej otec otec Emil Kusý, matka Mária rod. Lopušná a manžel Ján Zibrín.

Životopis
---------

Ľudovú školu vychodila v Brezne. Vzdelanie si dopĺňala rôznymi kurzami poriadanými Miestnym odborom Matice slovenskej. Intenzívnu činnosť vyvíjala ako členka a funkcionárka Živeny a Telovýchovnej jednoty Sokol, tu pracovala ako členka a cvičiteľka. Okrem toho sa zapájala do práce v Cirkevnom evanjelický zbore, kde režírovala hry Mateja Taslera so združením evanjelickej mládeže. Od roku 1936 bola členkou Matice slovenskej, pracovala vo výbore MO MS. Pre svoje demokratické zmýšľanie, odpor proti vojne a verejné vystupovanie proti fašizmu bola v roku 1944 vyšetrovaná a väznená v Brezne a v Banskej Bystrici. Činnosť režisérky vykonávala od roku 1936, do roku 1958 v rôznych divadelných združeniach, napokon aj v súbore Jána Chalupku zrežírovala 25 divadelných hier, vo viacerých aj sama účinkovala. Za svoju hereckú a režisérsku činnosť bola ocenená rôznymi vyznamenaniami. Svojou prácou sa výrazne podpísala na výsledkoch divadelníctva v Brezne a na Horehroní.

Literatúra
----------

* Osobnosti matičného života v Brezne

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**Aischylos** (starogr. *Αἰσχύλος* – *Aischylos*) bol olympijský víťaz v zápasení dorastencov v roku 348 pred Kr.

Aischylos, syn Glaukia z boiótskeho mesta Thespiai, si na 108. olympijských hrách vybojoval víťazstvo v dorasteneckom zápasení. Zápasenie dorastencov (palé paidón) zaviedli v Olympii v roku 632 pred Kr. Podobalo sa nášmu „*gréckorímskemu"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.

Olympijské víťazstvo Aischyla z Thespií uvádza epigram (*Roesch, IThesp 208, Boiotia — Thespiai — mid-4th c. BC — ArchEph (1936) Parart. 45*) na podstavci jeho nezachovanej sochy pochádzajúci z Thespií.

Referencie a bibliografia
-------------------------

1. 1 2  Inscriptiones Graecae, *Roesch, IThesp 208*
2. 1 2  Albert Schachter, *Boiotia in Antiquity*, str. 114
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 250.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.

Pozri aj
--------

* Zoznam olympijských víťazov staroveku